nb is is is is is is is en is is is is is is is is is is is is is is is is is is is is is cs is is is is is is is is is is is is is is is is is is is is is is is is is is is en en is en is en sv is is pt is vi is is is is es is is is hbs_lat de de is en is pt is vi is pt is is is vi is is is is is is ast is cs ceb is sv is sv is is is pt is is is hbs_lat pt hbs_lat is is is is en is is is is is is is is is en is da is es
Svið og deildir - Landsbankinn
Einstaklingssvið annast almenna fjármálaþjónustu sem einstaklingum er veitt. Áherslur Einstaklingssviðs miða að aukinni ánægju með þjónustu bankans, hagnýtingu tækni- og tækjalausna til hagkvæmni, einfaldleika, skilvirkni og þæginda fyrir viðskiptavini Landsbankans. Ennfremur er lögð áhersla á markvisst vöruframboð og að veitt sé virðisaukandi og dýpri þjónusta og ráðgjöf til viðskiptavina með hagsmuni beggja og sameiginlegan langtíma ávinning að leiðarljósi.
Öll útibú bankans veita hefðbundna fjármálaþjónustu og -ráðgjöf til einstaklinga, sem og grunnþjónustu til rekstraraðila í viðskiptum við bankann.
Bíla- og tækjafjármögnun bankans annast fjármögnun bifreiða og tækja hvort heldur sem er til einstaklinga eða rekstraraðila. Bíla- og tækjafjármögnun býður fjölbreytta möguleika á fjármögnun við flestra hæfi, þar sem saman fer samkeppnishæfni í verði og úrval fjármögnunarleiða.
Viðskiptalausnum og Viðskiptaþróun er ætlað að vera stuðningur við daglegan rekstur sviðins. Meðal verkefna eru vöruþróun, umsjón með vegvísum sviðsins, virðismöt, markmiðssetningar og árangursmælingar, hagkvæmnisskoðanir, rannsóknir og hverskonar annar stuðningur við viðskiptaeiningar sviðsins.
Fyrirtækjasvið annast þjónustu við fyrirtæki, sveitarfélög og stofnanir. Fyrirtækjasvið annast beint málefni stórra fyrirtækja og sveitarfélaga og sér um stærri fjármögnunarverkefni en Fyrirtækjamiðstöð Landsbankans annast alla þjónustu við smá og meðalstór fyrirtæki á höfuðborgarsvæðinu. Á landsbyggðinni annast útibú þjónustu við fyrirtæki undir forystu Fyrirtækjasviðs. Á fyrirtækjasviði eru þrjár stoðdeildir sem sinna þjónustu við þá hópa sem hafa umsjón með viðskiptum við stærri fyrirtæki.
Öllum viðskiptavinum Fyrirtækjasviðs er úthlutaður viðskiptastjóri, en viðskiptastjórar bera ábyrgð á samskiptum við viðskiptavini og eru tengiliðir þeirra við bankann. Viðskiptastjórar skiptast í þrjá hópa; einn hópur hefur umsjón með viðskiptum við fyrirtæki í mannvirkjagerð og ferðaþjónustu, auk sveitarfélaga, annar hópur ber ábyrgð á viðskiptum við félög í iðnaði, verslun og þjónustu og þriðji hópurinn hefur umsjón með viðskiptum Landsbankans við aðila í sjávarútvegi og landbúnaði. Þá er Fyrirtækjamiðstöð svæðisskipt og er viðskiptastjórum úthlutað félögum eftir svæðum.
Viðskiptalausnum er ætlað að vera stuðningur við daglegan rekstur sviðins ásamt því að hafa umsjón með innlendri og erlendri kröfufjármögnun bankans. Auk þessa sinnir deildin netbanka Fyrirtækja og b2b þjónustu, greiningu markhópa, virðismati fyrirtækja, samræmingu á fræðslu og viðburðarstýringu og veitir stuðning við vöruþróun bankans.
Lögfræðiþjónusta ber ábyrgð á frágangi og skjalagerð flóknari lánasamninga og tryggingaskjala ásamt samskiptum við viðskiptavini og lögmenn. Deildin veitir einnig lögfræðilega ráðgjöf eftir því sem við á og annast samskipti vegna lögfræðilegra mála.
Útlánamat annast umsjón lánamála og skráningu ákvarðana Lánanefndar og Fyrirtækjasviðs. Þá sér útlánamat um gerð árlegra lánshæfisskýrslna um stærstu viðskiptavini bankans.
Markaðir annast þjónustu er snýr að sölu og miðlun verðbréfa og gjaldeyris, viðskiptavakt, fyrirtækjaráðgjöf, eignastýringu og einkabankaþjónustu. Viðskiptavinir Markaða eru einstaklingar, fyrirtæki og stofnanafjárfestar. Lögð er áhersla á persónulega þjónustu, ábyrga ráðgjöf og upplýstar ákvarðanir. Hjá Mörkuðum er reynslumikið starfsfólk sem þjónar breiðum hópi viðskiptavina.
Eignastýring Landsbankans býður lífeyrissjóðum, lögaðilum og efnameiri viðskiptavinum Landsbankans upp á alhliða eignastýringar- og fjármálaþjónustu. Eignastýring Landsbankans hefur yfirumsjón með vörum Landsbankans sem tengjast lífeyrissparnaði.
Fyrirtækjaráðgjöf Landsbankans veitir fyrirtækjum og fjárfestum sjálfstæða ráðgjöf varðandi kaup, sölu og samruna fyrirtækja og rekstrareininga. Ennfremur hefur Fyrirtækjaráðgjöfin umsjón með hlutafjárútboðum, skráningu hlutafjár í kauphöll og veitir ráðgjöf því tengt.
Markaðsviðskipti sinna miðlun verðbréfa og gjaldeyris fyrir viðskiptavini Landsbankans á innlendum og erlendum mörkuðum. Innan markaðsviðskipta er starfrækt Verðbréfa- og lífeyrisráðgjöf, en þjónustan felst í ráðgjöf um lífeyrissparnað og reglubundinn sparnað í formi innlánsreikninga og/eða verðbréfasjóða, auk fjárfestinga í verðbréfum.
Landsbankinn sinnir viðskiptavakt fyrir útgefendur skráðra verðbréfa og með íslensku krónuna á millibankamarkaði. Hlutverk viðskiptavaka er að stuðla að eðlilegri verðmyndun og seljanleika á tilteknum eignum á markaði með því að leggja á hverjum tíma fram fyrir eigin reikning bæði kaup- og sölutilboð.
Viðskiptalausnum Markaða er ætlað að vera stuðningur í daglegum rekstri sviðsins. Meðal verkefna eru umsjón með vegvísum bæði sviðs og einstakra deilda, skipulag verkefna, árangursmælingar og mat á arðsemi eininga og sviðsins í heild.
Hlutverk Áhættustýringar er að meta og stýra útlánaáhættu bankans, meta markaðsáhættu, lausafjáráhættu og rekstraráhættu og sjá um eftirlit með þessum þáttum. Áhættustýring ber ábyrgð á viðhaldi og greiningu áhættumatskerfa bankans.
Útlánaáhætta og eiginfjárþörf ber ábyrgð á mati á áhættu lánveitinga til viðskiptavina sem fara umfram útlánaheimildir einstakra starfseininga. Deildin hefur neitunarvald í slíkum tilvikum. Ákvörðunum um lánveitingar umfram heimild Áhættustýringar er vísað til Lánanefndar bankans. Hlutverk deildarinnar er einnig að viðhalda og þróa innri líkön bankans og tengd ferli til að mæla áhættu, þ.m.t. að meta eiginfjárþörf, og styðja við innleiðingu slíkra líkana og ferla innan bankans. Deildin ber auk þess ábyrgð á greiningu útlánaáhættu, eiginfjárþarfar og áhættuvilja.
Útlánastýring ber ábyrgð á eftirliti með útlánaáhættu í lánasafni bankans. Deildin notar vöktunarkerfi sem flokkar viðskiptavini og færir þá milli flokka í samræmi við fjárhagslegan styrk þeirra. Deildin ber einnig ábyrgð á þróun og framkvæmd virðismats á lánasafni bankans og afskriftarferli hans. Þar að auki vinnur deildin með öðrum deildum að greiningu á stórum áhættuskuldbindingum og virðisrýrnun.
Markaðsáhætta hefur umsjón með greiningu, mælingu og eftirliti með markaðsáhættuþáttum í rekstri bankans. Eftirlit með vaxtaáhættu utan veltubókar, lausafjáráhættu og gjaldeyrisjöfnuði bankans og afleiðuviðskiptum samstæðunnar hvílir á herðum Áhættustýringar. Markaðsáhætta sinnir upplýsingagjöf vegna þessara áhættuþátta, bæði innan bankans og utan, og framkvæmir reglulega áhættumælingar með tilliti til áhættuvilja. Markaðsáhætta sinnir ennfremur áhættumælingum, eftirliti með verðbréfasjóðum í rekstri Landsbréfa, lífeyrissjóðum í stýringu Eignastýringar og annast upplýsingagjöf um áhættu til þessara aðila.
Rekstraráhættu ber að tryggja að rekstraráhætta í starfseminni sé þekkt og að bankinn innleiði, framfylgi og viðhaldi skilvirkum aðferðum við stýringu á rekstraráhættu.
Endurútreikningur er deild sem stofnuð var í kjölfar dóms Hæstaréttar nr. 155/2011. Hlutverk hennar er að annast endurreikning á gengistryggðum lánum og leiðréttingar á þeim. Helstu núverandi verkefni snúa að leiðréttingu á endurreikningi í samræmi við Hæstaréttardóma nr. 600/2011 og 464/2012. Samhliða þessu vinnur deildin með Lögfræðideild í ýmsum dómsmálum sem snúa að ágreiningi um flokkun og endurreikning lána.
Undir Fjármál heyra fimm deildir, Fjárstýring, Reikningshald, Hagdeild, Lögfræðideild og Hagfræðideild.
Helstu verkefni Fjárstýringar eru lausafjárstýring og fjármögnun bankans, eigna- og skuldastýring (ALM), viðskiptavakt á peningamarkaði og stýring á innri verðlagningu fjármagns. Fjárstýring annast einnig samskipti við Seðlabankann, innlendar og erlendar fjármálastofnanir og matsfyrirtæki. Fjárstýring gerir jafnframt tillögur að breytingum á vaxtatöflu bankans og ákvarðar sérkjör á bankareikningum í samráði við útibú. Þá heldur Fjárstýring utan um gjaldskrármál.
Reikningshald ber ábyrgð á fjárhagsbókhaldi bankans og sér um mánaðar-, ársfjórðungs- og ársuppgjör samstæðunnar. Reikningshald sér um skráningu og greiðslu allra kostnaðarreikninga. Þá hefur deildin umsjón með bókhaldi fjárvörslusafna og lífeyrissjóða í stýringu.
Hagdeild hefur umsjón með áætlanagerð. Þá er uppbygging og miðlun stjórnendaupplýsinga stór hluti af starfseminni. Hagdeild gegnir jafnframt greiningar- og eftirlitshlutverki og verk- og ritstýrir ICAAP ferli bankans (eiginfjárþörf og eiginfjárstýring).
Lögfræðideild bankans annast ráðgjöf til bankans og dótturfélaga varðandi hvers konar lögfræðileg álitaefni, málflutning fyrir héraðsdómi, undirbúning mála fyrir úrskurðarnefnd fjármálafyrirtækja og skjalagerð og samskipti við eftirlitsaðila, einkum Fjármálaeftirlit og Samkeppniseftirlit. Lögfræðideildin annast jafnframt innheimtu vanskilakrafna fyrir bankann.
Hagfræðideild stuðlar að upplýstri umræðu um efnahagsmál með útgáfu á þjóðhagsspám, ítarlegum greiningum á þróun og horfum hagkerfisins til næstu ára og sértækum greiningum á afmörkuðum efnisflokkum, t.d. atvinnugreinum. Þá gefur Hagfræðideild mánaðarlega út ritið Vegvísi sem fjallar um þróun og horfur í efnahagsmálum.
Undir Rekstur og upplýsingatækni falla átta deildir: Upplýsingatækni, Vefdeild, Viðskiptaumsjón, Lánaumsjón, Eignadeild, Þróun viðskiptatengsla CRM, Stefnumótun og verkefnastofa og Ferlaþróun. Allar deildirnar eiga það sameiginlegt að koma að rekstri og innviðum bankans.
Upplýsingatækni sér um allan rekstur og þróun tölvukerfa bankans. Bankinn horfir í auknum mæli til innleiðingar á stöðluðum kerfum og fækkun upplýsingatæknikerfa sem mun leiða til einfaldari og hagkvæmari reksturs.
Vefdeild markar og framkvæmir stefnu bankans á sviði veflausna og margmiðlunar- og félagsmiðla í náinni samvinnu við ábyrgðaraðila á sviði vöruþróunar, markaðsmála og almannatengsla.
Viðskiptaumsjón og Lánaumsjón sinna mjög víðtækri þjónustu við tekjusvið bankans. Undir starfsemi viðskiptaumsjónar heyrir bakvinnsla lífeyrissjóða, varsla verðbréfa, alþjóðleg greiðslumiðlun, ábyrgðir, aðalféhirðir, frágangur viðskipta, viðskiptaeftirlit og útibúaþjónusta. Lánaumsjón annast alla skjalagerð og umsýslu lána, þ.m.t. þinglýsingar og vörslu frumskjala og hefur umsjón með öllum lánum útgefnum af bankanum til einstaklinga og fyrirtækja.
Eignadeild sér um allan rekstur og umsýslu fasteigna bankans, þar með talið viðhald. Framkvæmdir á vegum bankans og viðhald á eignum er á ábyrgð Eignadeildar. Skjalasafn bankans heyrir undir Eignadeild auk þess sem rekstur mötuneytis og ýmis þjónusta við starfsfólk er hluti af starfsemi deildarinnar.
Fullnustudeild bankans (Hömlur) sér um alla umsýslu og sölu á eignum sem bankinn hefur eignast vegna skuldaskila. Markmið Fullnustudeildar er að selja á markaðsverði allar eignir sem hún ræður yfir eins fljótt og mögulegt er samkvæmt þeim reglum sem bankinn hefur sett sér um meðferð slíkra eigna.
Stefnumótun og verkefnastofa leggur til sérfræðinga á sviði verkefnastjórnunar sem hafa umsjón með framkvæmd á öllum stærri verkefnum bankans, auk þeirra sem tengjast rýni, endurskoðun og framkvæmd á stefnu bankans.
Ferlaþróun hefur það hlutverk að stuðla að skilvirkri stjórnun skjala í starfseminni (bæði rafræn gögn og pappírsgögn). Sýn deildarinnar er pappírslaus banki og er henni ætlað að vera breytingarvaki innan bankans gagnvart skjalamálum.
Undir Skrifstofu bankastjóra tilheyra Markaðsdeild, Mannauður og Regluvarsla.
Markaðsdeild annast markaðsmál og þátttöku bankans í samfélaginu með styrkjum og stuðningi við verðug verkefni. Markaðsstefnan er samofin stefnu Landsbankans og er markaðsstarfið skipulagt til að ná fram markmiðum stefnunnar.
Mannauður sinnir starfsmannamálum og annast umfangsmikið fræðslustarf á vegum bankans. Mannauðsmálin eru mjög veigamikill málaflokkur og einn af lykilþáttum í rekstri og framtíð bankans eins og sjá má af stefnuáherslunum.
Regluvarsla kemur að smíði reglna er kveða á um almennar skyldur starfsmanna bankans í samvinnu við aðrar deildir bankans, veitir ráðgjöf við túlkun þeirra og sinnir fræðslu um þær reglur sem snúa að verðbréfaviðskiptum. Önnur helstu verkefni Regluvörslu er umsjón og eftirlit með meðferð innherjaupplýsinga, hagsmunaárekstrum, aðskilnaði starfssviða, verðbréfaviðskiptum starfsmanna og bankans sjálfs ásamt því að bera ábyrgð á aðgerðum gegn peningaþvætti og fjármögnun hryðjuverka.
Stefna um sölu eigna
Fyrirtæki í eigu bankans
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE